શીર્ષક: ગુજરાત જળસંકટ : ડૅમ માટે જમીન આપનારા આ ગામમાં હવે પીવા માટે પાણી નથી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ લોકોએ સુખી નદી પર ડૅમ બાંધવા માટે જમીન આપી હતી પણ પીવાના પાણી માટે મથામણ કરી રહ્યા છે.

આ એ જ ગામ છે જ્યાંના લોકોએ સુખી નદી પર ડૅમ બાંધવા માટે જમીન આપી દીધી હતી પણ આજે આ ગામના લોકો પીવાના પાણી માટે મથામણ કરી રહ્યા છે.

મધ્ય ગુજરાતના છોટાઉદેપુર જિલ્લાના બોડેલી પાસેથી નર્મદા ડૅમની મુખ્ય કૅનાલ પસાર થાય છે, એ કૅનાલની અડોઅડ જતો રસ્તો સાગદરા ગામ સુધી લઈ જાય છે.

નર્મદાની આ મુખ્ય કૅનાલથી સાગદરા ગામ માંડ અડધો કિલોમિટર દૂર છે, છતાં ગ્રામજનોના કહેવા પ્રમાણે આ ગામમાં પીવાનું પાણી પહોંચતું નથી.

'વડીલોને એમ હતું કે લોકો સુખી થશે'

નર્મદાની આ મુખ્ય કૅનાલથી સાગદરા ગામ માંડ અડધો કિલોમિટર દૂર છે, છતાં પીવા માટે પાણી નથી

રહેમતભાઈ કહે છે, "અમારા વડીલોને એમ હતું કે અમે અમારી જમીન આપી દઈશું તો આસપાસનાં ગામોના લોકો સુખી થઈ જશે. અમારા વડીલોએ ગામ, ખેતર સમેત સર્વસ્વ આપી દીધું."

આ કહાણી છે વર્ષ 1981ની આસપાસની જ્યારે સાગદરા ગામના લોકોએ સુખી ડૅમ માટે જમીન આપી દીધી. અહીંના લોકોને અન્ય જગ્યાએ જગ્યા આપી, જ્યાં અત્યારે સાગદરા નામથી જ લોકોએ ગામ વસાવ્યું છે.

પાવી જેતપુર તાલુકાના ડુંગરવાટમાં સુખી ડૅમ આવેલો છે, જેને વર્ષ 1987માં ખુલ્લો મૂકવામાં આવ્યો હતો. વર્ષ 1978 થી 1987 દરમિયાન તેનું બાંધકામ થયું.

ગ્રામજનો કહે છે એ પ્રમાણે એ વખતે 9 ગામમાં ડૂબમાં જાય અને 16 ગામનો કેટલોક ભાગ ડૂબમાં જાય એમ હતું. આ પૈકી કેટલાક લોકોને બીજા ગામોમાં વસાવ્યા પણ સાગદરા આખું ગામ બીજે સ્થળે જઈને વસાવવામાં આવ્યું. 

રહેમતભાઈ રાઠવા, સરપંચ

સરપંચ રહેમતભાઈ કહે છે કે 1981માં અમને અમારા મૂળ ગામથી અહીં લાવ્યા. એ સમયે 5 એકર જમીન અને ઘર આપવામાં આવ્યાં હતાં. એ વખતે ગામમાં બે કૂવા અને 15 હૅન્ડપંપ હતા. 

રહેમતભાઈ કહે છે, "અમને અહીં ત્યાં કરતાં વધારે જમીન આપવામાં આવી હતી એટલે અમે ખુશ હતા. પણ પછી ખબર પડી કે પીવા માટે પાણીના વાંધા છે."

'પાણી માટે બીજા ગામમાં જવું પડે છે'

ગ્રામજનો પાણી ભરવા માટે પાસેનાં ગામોમાં જાય છે, સૌથી નજીકનું ગામ ત્રણ કિલોમિટર દૂર છે.

ગામના નાકે જ હૅન્ડપંપ છે પણ અહીં બેડાં લઈને ઊભેલી મહિલાઓ પણ દેખાતી નથી. આ ગામના હૅન્ડપંપ અને કૂવામાં પાણી આવે તો પણ તે ખારું હોય છે.

બીબીસી ગુજરાતીની ટીમ ગામમાં પહોંચી ત્યારે ગામની મહિલાઓએ ક્ષાર બાઝેલાં વાસણો લઈ આવીને બતાવવા લાગી.

ગ્રામજનો પાણી ભરવા માટે આસપાસનાં ગામોમાં જાય છે. સૌથી નજીકનું ગામ ત્રણ કિલોમિટર દૂર છે,...